Unu

El unu (1) es el númiro enteru qu'acontina al zeru i antizitu el dos. El númiru 1 se puei arreprehental cumu un númiru entri él mesmu, siempri que nu seya 0; u tamién, un númiru pol su opuestu:
X · 1/X ; X ≠ 0

El unu es el elimentu neutru la murtipricación; es izil, cualisquiel númiru a murtipricau pol 1 güervi a sel a.

Inque puei arreparalsi cumu un númiru primu (pus los sus devisoris son unu i él mesmu, que tamién es unu), se tini cumu convíniu que nu lo es. Si lo huera, altonci los númirus naturalis nu tendrien una fatoriçación (acetu ordin), sinu que tendrien enfinitus fatoris (pol sabulugal, 6 = 2 × 3 = 1 × 2 × 3 = 1 × 1 × 2 × 3 = ...) i las definicionis d'abondas propieais matemáticas sedrien entrepetás, cumu pol sabulugal los númirus prefetus.

Es tantu el primel términu cumu el segunderu la Sucesión de Fibonacci. Endispués está el 2.

En enformática, el 1 es unu los dos díhitus del Sistema binário.

Desistin várius prefihus que senifican unu, i participan ena costrución duna gran cantiá de parabras que se gastan normalmenti: monu i uni, cumo en monucromu y únicu. 

En abondas curturas el 1 s'arreprehenta meyanti un puntu u traçu (horizontal, vertical u mas o menus sinuosus). Pol sabulugal, ena numiración romana (I), ena numiración griega depatrás (I), ena numiración china (一), ena árabi (١), ena hangzhou (〡), ena bengalí (১) u ena tibetana (༡).

Ena simbolohia cristiana, el 1 simboliça la Uñiá i el Prencípiu Criaol del c'ahorran tolos chascus.

Categoría:Númirus